South Australian National Football League

South Australian National Football League (SANFL)  er en semiprofessional australsk fodbold-liga i den australske stat South Australia. Ligaen er også det styrende organ for al australsk fodbold i South Australia.

Oprindeligt blev ligaen grundlagt den 30. april 1877 som South Australian Football Association (SAFA), og dermed er SANFL den ældste aktive fodboldliga (uanset typen af fodbold) i Australien og en af de ældste fodboldturneringer i verden.

Ligaen består at en enkelt division med ni hold, der spiller et grundspil over 23 uger fra april til september bestående af ude- og hjemmekampe. De fem bedst placerede hold i grundspillet går videre til slutspillet, som kulminerer med en grand final, hvor der spilles om Thomas Seymour Hill Premiership Trophy. Grand final afholdes på Football Park i oktober, almindeligvis ugen efter AFL's grand final.

Ligaen ejer også sublicenserne for South Australias to klubber i Australian Football League (AFL) – Adelaide Football Club og Port Adelaide Football Club. Den er også ansvarlig for organisering af alle niveauer af australsk fodbold i delstaten, hvilket involverer mere end 100.000 spillere.

SANFL ejer endvidere stadionet Football Park i Adelaide med 52.000 siddepladser, det største stadion i South Australia. Stadionet bliver primært brugt til kampe i AFL, men det anvendes også til SANFL-kampe, herunder den årlige grand final. SANFL har det næsthøjeste tilskuertal pr. kamp inden for australsk fodbold i Australien, kun overgået af AFL.

Ligaens indtægter stammer fra tilskuerindtægter, medier og betalinger fra AFL-klubberne Adelaide Crows og Port Adelaide for leje af Football Park. I 2008 havde ligaen et lønloft på AU$ 400.000, hvilket er det næsthøjeste i australske australsk fodbold-ligaer, igen kun overgået af AFL.

Klubber

Nuværende klubber

Tidligere klubber 

 Adelaide – dannet i 1860; nedlagt i 1873; gendannet i 1876; fusioneret med Kensington i 1881; nedlagt i 1882; gendannet og fusioneret med North Park i 1885. Klubbens farver var sort, rød og hvid og der blev mestre i SAFA i 1886. I 1888 spillede det turnerende britiske rugbyhold mod South Adelaide, Port Adelaide, Norwood og Adelaide under australsk fodbold-regler. Briterne spillede i alt 19 australsk fodbold-kampe, hvoraf de vandt seks og spillede en uafgjort.
 Bankers – dannet i 1877 og blev nedlagt igen efter at have tabt alle 15 kampe i sin første sæson.
 Gawler – dannet i 1868, deltog i SAFA i 1887–1890 og lukkede i 1894. Gawler Football Association blev dannet ud fra resterne af klubben.
 Kapunda – dannet i 1866 og muligvis den ældste fodboldklub i Australia, der har spillet under samme identitet.
 Kensington – dannet i begyndelsen af 1870'erne, blev tilknyttet SAFA i 1877, fusionerede med Adelaide i 1881. Klubbens farver var højrød og hvid og den havde hjemmebane på Kensington Oval.
 Port Adelaide Magpies – dannet i 1997 som erstatning for Port Adelaide, da den klub blev optaget i AFL. Magpies blev fusioneret med Port Adelaide i 2011, så Port Adelaide stillede med hold i både AFL (the Power) og SANFL (the Magpies).
 South Park – dannet i 1877 og nedlagt i 1884.
 Victorian – dannet i 1877 med hjemmebane på Montefiore Hill. Holdet blev mestre i 1877 (sammen med South Adelaide). Klubbens farver var orange og sort. Klubben skiftede navn til North Adelaide i 1883, men den her ikke forbindelse til den nuværende klub med samme navn, som opstod ud fra klubben Medindie. Victorian blev nedlagt efter 1884-sæsonen.
 West Torrens Eagles (1897–1990). Fusionerede i 1990 med Woodville
 Willunga – dannet i 1874 og tilknyttet SAFA fra 1877 til 1885. Derefter kom klubben med i den nydannede Southern Football Association, en landlig liga.
 Woodville – dannet ca. 1868 og tilknyttet SAFA i 1877, klubben måtte melde afbud til to kampe i dens første sæson på grund af spillermangel og lukkede efter sæsonen. Mange af Woodvilles spillere skiftede derefter til den nydannede Norwood-klub.
 Woodville Warriors (1964–1990). Fusionerede i 1990 med West Torrens.
Efter 1990-sæsonen fusionerede Woodville og West Torrens-klubberne under dannelse af Woodville-West Torrens, som deltog for første gang i 1991.

Resultater

Mesterskaber

Mestre

Kilder / eksterne henvisninger 
 The official SANFL website
 Full Points Footy
 FootySA – SANFL News and Results

Noter

Klubbernes websites 
 Central District
 Glenelg
 North Adelaide
 Norwood 
 Port Adelaide
 Sturt
 South Adelaide
 West Adelaide
 Woodville – West Torrens

 
Etableret i 1877